“The King’s Affection” Bermula Baik, “Lovers Of The Red Sky” Terus Mengekalkan Kedudukan Pertama
Drama terbaru KBS 2TV, The King’s Affection telah memulakan episod pertamanya dengan begitu baik sekali. Menurut Nielsen Korea, episod perdana The King’s Affection telah merekodkan purata rating 6.2 peratus, rating yang hampir sama dengan finale drama sebelumnya, Police University, iaitu 6.3 peratus. The King’s Affection menceritakan kisah pencintaan terlarang antara Yi Hwi (Park Eun-bin), yang menyamar sebagai saudara kembar putera mahkota yang sudah meninggal dunia, dan tutor putera mahkota, Jung Ji-un (Rowoon). Drama terbaru ini boleh di strim di Netflix. Sementara itu, drama SBS Lovers of the Red Sky memperoleh purata rating 8.8 peratus, peningkatan 0.3 peratus berbanding episod sebelumnya, yang merekodkan rating 8.5 peratus. Drama ini juga berjaya mengekalkan kedudukan pertama sebagai drama Isnin-Selasa yang paling ramai penonton.  Drama tvN High Class sekali lagi mencipta rating tertinggi untuk lima episod berturut-turut. Episod terbaru High Class telah mencatatkan purata rating 4.8 peratus dengan kemuncaknya 6.1 peratus. High Class turut mengekalkan kedudukan pertama dalam slot waktunya di semua saluran TV kabel.  Dibintangi Cho Yeo-Jeong, Kim Ji-Soo,  Ha Joon, Park Se-Jin dan Gong Hyun-joo, High Class boleh ditonton di saluran K-Plus (Astro GO  Saluran 396 HD), setiap hari Selasa dan Rabu, jam 9.15 malam.